Staking in chemiese bedryf beplanArgieffoto Ceppwawu, die vakbond vir chemiese en verwante bedrywe, het ŉ 48 uur-kennisgewing aan werkgewers in die chemiese bedryf, nasionale petroleumwerkgewersvereniging en die nasionale onderhandelingsraad vir die chemiese bedryf, oorhandig. Simon Mofokeng, algemene sekretaris van die Cosatu-geaffilieerde vakbond, het Maandag gesê Ceppwawu eis ŉ 9%-salarisverhoging teen die werkgewers se aanbod van 6,5%. Die vakbond eis ook ŉ minimumloon van R8 000 plus ŉ skoftoelaag vir tydelike werkers. Die kennisgewing vir die staking volg ná onderhandelings vasgeval het. Die staking sal Donderdag begin.